Täpselt nii narritas Bale kahes Meistrite Liiga mängus Euroopa esiklubi Milano Interit ja maailma üht parimat paremkaitsjat Maiconi. Bale'i kontosse kanti kolm väravat ja kaks söötu (hullumeelsus!). Maicon aga pidi taas kuulma-lugema kuulujutte, justkui olevat ta viimasel ajal langenud lubamatult palju alkoholi ohvriks. Pole  imestada: Bale pani tõesti brassi pea kõvasti ringi käima.